

# Gospodinjska ulica 6, 1000 Ljubljana

tel.: (01) 513 66 00,

## E-pošta: [kgzs@kgzs.si](mailto:kgzs@kgzs.si)

## [www.kgzs.si](http://www.kgzs.si)

Datum: 13. 6. 2023

**POMEMBNO OBVESTILO ZA REJCE DROBNICE**

Obvestilo s strani MKGP, za rejce drobnice, glede premikov živali na drugo KMG znotraj obdobja obvezne reje.

Pri vezani dohodkovni podpori za drobnico je pri pogojih upravičenosti določeno tudi obdobje obvezne reje, od 15.3. do 31.7.2023, ko mora posamezna žival iz zahtevka ostati v reji na KMG. V obdobje obvezne reje se kot upravičen premik lahko šteje le premik na pašo na planino ali skupni pašnik oziroma premik na razstavo, sejem. Tudi tovrstni premik mora biti sporočen v skladu s pravili o identifikaciji in registracije drobnice, sicer je nosilec KMG deležen upravnih sankcij pri plačilu.

Premik drobnice na drugo KMG v času obdobja obvezne reje šteje kot umik zahtevka in nosilec KMG za to žival ne bo prejel plačila. Premik drobnice iz zahtevka na drugo KMG lahko vpliva tudi na doseganje vstopnega pragu, ki pri intervenciji znaša vsaj 14 živali drobnice. Če vstopni prag ni zagotovljen cel čas obdobja obvezne reje nosilec KMG ne bo upravičen do izplačila tudi za ostalo drobnico na KMG. Z vzpostavitvijo sledljivosti po ID posamezne živali drobnice v CRD se namreč od leta 2023 spremljajo premiki posamezne živali drobnice (enako kot pri govedu).  V skladu z EU zakonodajo nadomestitve pri vezani dohodkovni podpori ne pridejo v poštev.